
Ministarstvo poljoprivrede, 
šumarstva i vodoprivrede
                     Direktorat za šumarstvo, lovstvo i drvnu industriju



Broj:                                                                                                                       07.09.2026. godine


Na osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, br. 41/2018), Ministarstvo poljoprivrede, šumarstva i vodoprivrede objavljuje
JAVNI POZIV
za predlaganje predstavnika/ce nevladine organizacije u Radnu grupu za izradu Zakona o prometu drveta i proizvoda od drveta
Ministarstvo poziva zainteresovane nevladine organizacije da uzmu učešće u izradi Zakona o prometu drveta i proizvoda od drveta i predlože svog predstavnika za člana Radne grupe. 
Kriterijumi za nevladinu organizaciju:
· da je upisana u registar nevladinih organizacija prije objavljivanja javnog poziva;
· da u statutu ima utvrđene djelatnosti i ciljeve u oblastima koje su u vezi sa pitanjima koje normativno uređuje Radna grupa;
· da se ne nalazi u registru kaznene evidencije;
· da je u prethodne tri godine sprovela istraživanje, izradila dokument, organizovala skup ili realizovala projekat vezan za unapređenje stanja u određenoj oblasti;
· da više od polovine članova organa upravljanja nijesu članovi organa političkih partija, javni funkcioneri, rukovodeća lica ili državni službenici.
Kriterijumi za predstavnika nevladine organizacije:
· da ima prebivalište u Crnoj Gori;
· da ima iskustvo u oblasti prometa drveta i drvnih proizvoda;
· da nije član organa političke partije, javni funkcioner, državni službenik, odnosno namještenik.
Dokumentacija koja se dostavlja uz predlog predstavnika nevladine organizacije u Radnoj grupi:
-dokaz da je nevladina organizacija upisana u registar nevladinih organizacija (fotokopija); 
-fotokopija statuta nevladine organizacije;
 -dokaz da je nevladina organizacija u prethodne tri godine, u vezi sa pitanjem koje normativno ureduje Radna grupa, sprovela istraživanje, izradila dokument, organizovala skup ili realizovala projekat usmjeren na unapređenje stanja u odredenoj oblasti, potpisan od strane lica ovlašćenog za zastupanje i potvrđen pečatom nevladine organizacije: 
-dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha); 
-izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
 -fotokopija lične karte ili druge javne isprave na osnovu koje se može utvrditi identitet predstavnika nevladine organizacije u Radnoj grupi;
 -biografija predstavnika nevladine organizacije u Radnoj grupi;
 -dokaz o iskustvu predstavnika nevladine organizacije u oblasti na koju se odnosi pitanje koje normativno uređuje Radna grupa (stručni rad, sertifikat ili drugi dokument);
-izjava predstavnika nevladine organizacije u Radnoj grupi da nije član organa političke partije, javni funkcioner, rukovodeće lice ili državni službenik, odnosno namještenik;
-izjava predstavnika nevladine organizacije da prihvata da ga ta nevladina organizacija predloži kao Svog predstavnika u Radnoj grupi. 
Rok i način dostavljanja predloga: 10 (deset) dana od dana objavljivanja Javnog poziva. 
Naziv organizacione jedinice organa državne uprave koja je odgovorna za realizaciju pitanja koje normativno ureduje Radna grupa: Direktorat za šumarstvo, lovstvo i drvnu industriju. 

DA JE VJECNA CRNA GORA




image2.jpeg




